# Задача:

Да се изработи web-страница за внес и преглед на рецепти.

Еден рецепт се состои од:

1. Име на рецептот
2. Извор на рецептот
3. Листа на состојки
4. Време на подготовка
5. Начин на подготовка

Листата на состојки за еден рецепт е составена од вид на состојката, заедно со количината од состојката која треба да се употреби, на пример, 3 јајца. Количината е едноставна нумеричка вредност[[1]](#footnote-1). Листата на состојки на еден рецепт може да биде арбитрарно долга или кратка.[[2]](#footnote-2) Можни состојки се:

* Брашно
* Млеко
* Масло
* Сол
* Шеќер
* Јајца
* Патлиџани
* Пиперки
* Сирење
* Кашкавал
* Компир
* Месо

## Внес на нов рецепт

При внес на нов рецепт потребно е:

* Да се внесе името на рецептот (краток текст)
* Да се внесе изворот на рецептот (краток текст)
* Да се внесат состојките
  + Веќе внесените состојки се прикажани во табела со две колони: име на состојка и количина.
  + Новите состојки се додаваат со помош на паѓачко мени, нумерички внес и копче за додавање на нов ред во табелата.
* Да се внесе времето потребно за подготовка (часови и минути, или вкупен број на минути)
* Да се внесе начинот на подготовка на рецептот (долг текст)

Секој рецепт мора да има име, начин и време на подготовка и барем една состојка.

Кога е прикажана формата за внес на рецепти, листата на рецепти, и приказот на внесени рецепти треба да не се видливи

## Листа на рецепти

Листата на рецепти треба да биде прикажана во табела, со заглавие и следните колони:

* Реден број на рецептот (генериран автоматски)
* Име на рецептот
* Извор на рецептот
* Број на состојки
* Имињата на првите три состојки, одделени со запирки
  + Ако рецептот има помалку од три состојки, треба да се прикаже комплетната листа на состојки
  + Ако рецептот има повеќе од три состојки, треба да се додадат три точки (...) по првите три состојки
* Првите 50 карактери од начинот на подготовка, со ознака за три точки (...) доколку начинот на подготовка има повеќе од 50 карактери[[3]](#footnote-3).
* Потребно време за подготовка на рецептот во формат XX часови XX минути. Доколку времето е пократко од 1 час, треба да се прикажат само минутите.
* Копче за приказ на компетниот рецепт. При клик на ова копче, контролата се префрла во погледот за приказ на рецепти.
* Копче за бришење на рецептот. При клик на ова копче, треба да се прикаже прозорец за потврда на бришењето, и по позитивна потврда да се избрише рецептот.[[4]](#footnote-4)

Кога е прикажана листата на рецепти, формата за внес, и приказот на внесени рецепти треба да не се видливи

## Приказ на рецепти

При приказ на рецепти, потребно е сите информации за рецептот да бидат прикажани одеднаш на екранот. На левата страна од екранот треба да бидат прикажани името, изворот и листата од состојки (вклучувајќи ги и нивните количини), додека на десната страна од екранот треба да е прикажан начинот на подготовка на рецептот.

Потребно е да има прикажано и копче за бришење на рецептот, кое треба да функционира идентично со копчето од листата на рецепти.

Кога е прикажан приказот на рецепт, листата на рецепти и формата за внес треба да не се видливи.

1. Нема потреба од ограничување или валидација на количините. 3 масло, или 0.75 јајца се валидни вредности. БОНУС: Да се направи валидација според тип на состојка, на пр. Јајца мора да е целобројна вредност, сол може да е во опсег 1-10 и слично. [↑](#footnote-ref-1)
2. Не мора да се контролира уникатноста на состојките при внес, т.е. една состојка може да се појави и повеќе од еднаш. БОНУС: Да се направи кориснички интерфејс кој ќе оневозможи внес на иста состојка повеќе од еднаш (или автоматски ќе менаџира повеќекратно внесување). [↑](#footnote-ref-2)
3. БОНУС: Да се води грижа да не биде начинот на подготовка пресечен на половина збор. [↑](#footnote-ref-3)
4. БОНУС: Прозорецот за потврда да не е генериран од прелистувачот. [↑](#footnote-ref-4)